Skandináv Birodalom

A **Skandináv Birodalom** egy, a Skandináv-félszigeten elterülő rendi monarchia, amely mai formáját 1808-ban érte el.

## Története:

### **Norvégia**

Dániában a királyi család trónfosztása után az Norvégiába menekült, ahol eleinte a nemesség hűségesen fogadta őket, de a közrendűek a dán eseményeken felbuzdulva a király ellen fenekedtek. A nemesség visszaélvén megmaradt haderejével, védelmébe a ugyan a királyi családot, és ugyan névleg megmaradt a király látszólagos államfőnek, de valójában az ezt követő évtizedekben a Norvégiában a főnemesség gyakorolta a hatalmat és visszaélt azzal.
Fordulatot az 1789-es év hozott, amikor a elkeseredett és kizsákmányolt norvég nép a francia forradalom sikerén felbuzdulva maga is fellázadt. A norvég forradalomban odaveszett a királyi család jó része mellett több tucat norvég és emigráns dán nemes is.
A köztársaság kikiáltása után sem rendeződött hosszútávon az ország helyzete, mely hosszútávon oda vezetett, hogy a szervezetlen és meggyengült államot a nemrégiben megválasztott svéd XIII. Károly különösebb megerőltetés nélkül foglalta el.

### **Svédország**

A Nagy Északi Háború elvesztése után gazdaságilag összeroppant Svéd Birodalmat nem sikerült érdemben talpra állítani, amely így elveszítette a az 1736-38-as Inváziós Háborút az Egyesült Föld ellen. A elbukott történelmi  svéd területekért a király fejével fizetett, miután 11 évnyi interregnum következett, ugyanis a nemesség nem jutott egyezségre a király személyét illetően. A kisebb polgárháborúkkal tűzdelt időszakban északon is területet vesztett az ország. A kaotikus időszakból végül az I. Hubert néven trónra lépő nemes jött ki győztesen, akit fia, II. Hubert követett a trónon.

Uralkodásukra a visszafogott reformok, az ország lassú békés újjáépülése és a gazdaság stabilizációja volt jellemző, melyet meg-megzavartak a területi restaurációt követelők elégedetlenkedése.

1805-ben II. Hubert király örökös nélkül halt és újból interregnum okozta káosz fenyegetett. Ekkor a rendi országgyűlésen fedte fel kilétét és származását Wittelsbach-Oldenburg Károly Konrád Frigyes, aki királyi őseire hivatkozva magának követelte a trónt és az addigra kiterjedt szövetségi rendszerének hála a nemesség királlyá kiáltotta ki.

XIII. Károly néven kezdte meg uralkodását és bizonyítandó rátermettségét és elhivatottságát a birodalom dicsőségének helyreállításának ügyében háborús előkészületekbe kezdett, majd egy rövid és sikeres hadműveletet követően annektálta Norvégiát. A köztársaságiak leverése után országgyűlést hívott össze Oslo-ba, ahol megjelent a norvég, svéd és emigráns dán nemesség is. 1808. augusztus 8.-án az oslo-i országgyűlés kikiáltotta a Skandináv Birodalmat és királyává választotta XIII. Károlyt, aki hangsúlyozván az új korszak kezdetét **I. Károly** néven foglalta el a trónt.

### **Dánia**

Noha a történelmi Dánia semelyik területe nem képezte eleddig Nordlandi Birodalom részét, a birodalom kikiáltásakor nagy számban jelenlévő dán emigráns nemesség kikáltotta Dánia Skandináv Birodalomhoz csatlakozását.

## Államszervezet

Hagyományos kéttáblás rendi monarchia. Az uralkodói cím nem öröklődik. A császárt a főnemesség köreiből az országgyűlés választja, megbízatása haláláig tart.